kardosdrur/scandi-wiki huggingface dataset:
Christian Frederik von Reichau

Christian Frederik (Friedrich) von Reichau (ca. 1686 – 28. september 1753 i Frederikshald) var en dansk-norsk officer.

Han var født "ved Rhinen", tilhørte en oprindelig sachsisk adelsslægt, der i det 17. århundrede var bosat i det lyneborgske. Han blev 1701 fændrik i Bataljonen Sjælland i engelsk-nederlandsk tjeneste, 1705 sekondløjtnant, deltog 1706 i slaget ved Ramillies og i belejringen af Mesnin, blev derefter samme år premierløjtnant, deltog 1708 i slaget ved Oudenarde, blev 1709 kaptajn i 3. danske gevorbne Infanteriregiment (Mogens Krag), 1713 kaptajn i Grenaderkorpset, 1719 karakteriseret major, 1725 premiermajor, 1730 oberst og chef for Sydsjællandske nationale Dragonregiment. Dette blev 1731 reduceret og Reichau ansat som overfører i Drabantkorpset (det nye). 1733 kom han til Norge som chef for 1. oplandske nationale Infanteriregiment; boede, medens han indehavde denne stilling, på Hedemarken, hvor han 1743 købte den adelige sædegård Aker (i Vang Sogn). Reichau, der imidlertid 1742 var blevet generalmajor og 1749 Hvid Ridder, udnævntes 1750 til kommandant på Frederikssten og solgte da sin ejendom Aker. 1751 blev han generalløjtnant og døde 28. september 1753 i Frederikshald by, hvor han logerede, medens kommandantboligen på fæstningen blev ombygget.

Reichau blev 1708 gift med Christine Brønsdorff, datter af krigskommissær Mathias Rasmussen Brønsdorff. Hun døde på Frederikssten 1751.

Kilder 
  Biografi af C.O. Munthe

Personer i Dansk Biografisk Leksikon
Artikler fra 1. udgave af Dansk biografisk leksikon
Generalløjtnanter fra Danmark
Riddere af Dannebrog (1671-1808)
Nordmænd i 1700-tallet
Danskere i 1700-tallet
Godsejere fra Norge
Christian Frederik
French Open-mesterskabet i herresingle 2013

Herresingleturneringen ved French Open 2013 var den 112. herresingleturnering ved French Open i tennis. Mesterskabet blev vundet af den forsvarende mester Rafael Nadal, som i finalen besejrede sin landsmand David Ferrer, der var i en grand slam-finale for første gang, med 6-3, 6-2, 6-3. Dermed vandt Nadal French Open i herresingle for fjerde år i træk, og for ottende gang i alt. Ham blev samtidig den første mandlige tennisspiller, der vandt den samme grand slam-titel i herresingle otte gange. Det var samtidig Nadals 12. grand slam-titel i karrieren, og dermed kom han op på siden af Roy Emerson med hensyn til vundne grand slam-titler.

For første gang i en grand slam-turnering siden French Open 2010 var Novak Djokovic og Rafael Nadal blevet placeret i samme halvdel af lodtrækningen. I deres semifinale spillede de en bemærkelsesværdig lang kamp, der varede 4 timer og 37 minutter, inden spanieren til slut sejrede med 6-4, 3-6, 6-1, 6-7, 9-7.

Tommy Robredo tabte i kvartfinalen til David Ferrer, men inden da havde han bl.a. vundet tre kampe i træk efter at have været bagud med 0-2 i sæt: i anden runde mod Igor Sijsling (6-7, 4-6, 6-3, 6-1, 6-1), i tredje runde mod Gaël Monfils (2-6, 6-7, 6-2, 7-6, 6-2) og i fjerde runde mod Nicolás Almagro (6-7, 3-6, 6-4, 6-4, 6-4). Robredo blev dermed den første spiller, der i tre grand slam-kampe i træk kom tilbage og vandt efter at have været to sæt bagud, siden Henri Cochet opnåede det samme i kvartfinalen, semifinalen og finalen i Wimbledon-mesterskaberne i 1927.

Hovedturnering

Spillere 
Hovedturneringen har deltagelse af 128 spillere. Heraf havde 104 spillere kvalificeret sig i kraft af deres ranglisteplacering pr.  2013, seksten spillere havde spillet sig gennem kvalifikationen, mens otte spillere havde modtaget et wildcard (WC). Efterfølgende meldte tre spillere afbud, hvilket gav plads til tre lucky losers fra kvalifikationen.

Resultater

Ottendedelsfinaler, kvartfinaler, semifinaler og finale

Første til tredje runde

Se også 
 French Open 2013 (damesingle)
 French Open 2013 (herredouble)
 French Open 2013 (damedouble)
 French Open 2013 (mixed double)

Kilder / eksterne henvisninger 
 French Open

Noter 

Herresingle 2013
2013
Middlesex Guildhall

Middlesex Guildhall er retsbygning ved det sydvestlige hjørne af Parliament Square i City of Westminster. Den nyoprettede britiske højesteret flyttede ind i bygningen i oktober 2009. Samme år opgav Statsrådets Retsudvalg sine lokaler Downing Street nr. 9 for også at flytte ind i Middlesex Guildhall.

Middlesex Guildhall har tidligere været rådhus for Grevskabet Middlesex.

Eksterne henvisninger 

 Om Middlesex Guildhall på supremecourt.uk

Bygninger, konstruktioner og anlæg i London
Storbritanniens retsvæsen
City of Westminster
Kurzemes rajons

Kurzemes rajons (tidligere Jelgavas priekšpilsētas, Rīgas Ļeņina rajona ziemeļu daļa, dernæst Rīgas Ļeņingradas rajons) er én af Rigas, hovedstaden i Letlands, seks territoriale administrative enheder, som blev oprettet i 1969, da den blev udskilt fra Zemgales priekšpilsēta (dengang Ļeņina rajons). Kurzemes rajons ligger langs Daugavas venstre bred, i byens nordvestlige og vestlige del. Kurzemes rajons' areal udgør 79,04 kvadratkilometer (25,73% af Rigas samlede areal) og er i forhold hertil Rigas største administrative enhed. Antallet af indbyggere udgjorde 131.016 per 1. januar 2012 (18,7% af Rigas samlede indbyggertal).

I Kurzemes rajons befinder sig Rigas højestbeliggende sted – Dzegužkalns (28 m.o.h.) samt Rigas første lufthavn – Spilve Lufthavn.

Kildehenvisninger 

Rigas administrative inddeling
Etableret i 1969
Riza Durmisi

Riza Durmisi (født 8. januar 1994) er en professionel dansk fodboldspiller af albansk afstamning. Han har tidligere spillet han for Brøndby IF, Lazio, Real Betis og OGC Nice.

Durmisi er uddannet på fodboldakademiet i Brøndby IF. Han spiller primært venstre back, men kan spille samtlige pladser i venstre side.

Karriere

Brøndby IF 
Han debuterede for klubbens seniorhold den 26. august 2012 i Superligakampen mod Esbjerg fB. Han underskrev den 24. juni 2013 en treårig kontrakt med Brøndby IF og blev i samme ombæring rykket op i Superligatruppen som A-talent.

Real Betis 
Den 27. maj 2016 blev han solgt til Real Betis i Spanien, og han fik debut på Camp Nou mod FC Barcelona i 2-6 nederlaget 20. august samme år.

S.S. Lazio 
I sommeren 2018 skiftede Durmisi til den italienske klub S.S. Lazio, hvor han fik en femårig kontrakt.

Landshold  
Durmisi har spillet adskillige ungdomslandskampe for Danmark og blev udtaget til 's hold til U/21 Europamesterskabet i fodbold 2015. Han spillede én kamp ved denne slutrunde: sidste gruppekamp mod , som blev vundet 2-0.

Den 7. juni 2015 blev han første gang udtaget til Danmarks fodboldlandshold, da Nicolai Boilesen var blevet skadet. Den 8. juni 2015 fik han sin debut på det danske landshold, da han blev indskiftet i det 73. min. i venskabskampen imod Montenegro.

Referencer

Eksterne henvisninger 
 

Fodboldlandsholdsspillere fra Danmark
Fodboldspillere fra Brøndby IF
Fodboldspillere fra Real Betis
Lord Chief Justice (England og Wales)

Lord Chief Justice er retspræsident og leder af retsvæsenet i England og Wales.

Leder af det engelske retsvæsen 
Tidligere var Lord Chief Justice nummer to i det engelske retsvæsen, placeret lige efter lordkansleren. Ved forfatningsreformen i 2005 blev han forfremmet til førstepladsen.

Dommer i straffesager 
Lord Chief Justice er også præsident for kriminalafdelingen (Criminal Division) i Appeldomstolen for England og Wales.

Oprettet i 1875 
Embedet som Chief Justice for England blev oprettet i det 13. århundrede.

Den nuværende stilling som Lord Chief Justices af England (senere af England og Wales) blev oprettet i 1875.

Skotland og Nordirland 
Nordirland har sin egen Lord Chief Justice, mens det tilsvarende embede i Skotland hedder Lord President of the Court of Session.

Storbritanniens retsvæsen
England
Wales
Fremtidsværdi

Fremtidsværdien er nært forbundet med nutidsværdien. Fremtidsværdien betegner den fremtidige værdi af et beløb valgt i dag, og hvor der tages hensyn til en rente r.

Et konkret eksempel kunne være opsparingen der står i banken og trækker renter.

Formel 
Fremtidsværdien kan beregnes ud fra følgende formel:

Hvor  benævnes diskonteringsfaktoren og NV beløbet, der skal spares op. 

Ved at isolere NV i formlen, kan man nå frem til formlen for nutidsværdien:

De to begreber er altså to sider af samme sag.

Eksempel

Se også 

 Nutidsværdi
 Kapitalomkostninger
 Rentes rente
 Forbrugerprisindekset

Erhvervsøkonomi

nl:Contante waarde#Netto contante waarde
Ildstorm

En ildstorm er et fænomen, der kan opstå, når en kraftig brand dækker et stort område og varmen fra branden producerer opstigende luftstrømme på samme måde som i en skorsten. Disse luftstrømme forårsager et undertryk, så kraftige vinde suges ind fra siderne. Vindene nærer derved yderligere ilden med frisk ilt, så branden bliver endnu mere ødelæggende. Under 2. verdenskrig opstod ildstorme i engelske, tyske og japanske byer efter bombning med brandbomber.

Fænomenet forekommer naturligt i forbindelse med skovbrande.

Se også 
 Luftbombardementet af Dresden

Kilder 
 Firestorm  på oxforddictionaries.com. Definition af ildstorm på engelsk.
 what-is-a-firestorm Forklaring af ildstorm på wisegeek.com

Storm
French Open-mesterskabet i damesingle 2013

Damesingleturneringen ved French Open 2013 var den 106. damesingleturnering ved French Open i tennis. Mesterskabet blev vundet af Serena Williams, som i finalen besejrede den forsvarende mester Marija Sjarapova med 6-4, 6-4. Dermed vandt Williams damesingletitlen i French Open for anden gang – første gang var i 2002 – og det var hendes fjerde French Open-titel i alt. I en alder af 31 år og 247 dage blev hun den ældste kvinde siden 1958, der kunne løfte trofæet, Coupe Suzanne Lenglen, i triumf. Det var 16. gang i løbet af karrieren, at Serena Williams vandt en grand slam-titel i damesingle, og det var hendes 31. grand slam-titel i alt, når man medregner doubletitlerne.

Eneste danske deltager var 10.-seedede Caroline Wozniacki, som tabte i anden runde til Bojana Jovanovski.

Hovedturnering

Spillere 
Hovedturneringen havde deltagelse af 128 spillere. Heraf havde 108 spillere kvalificeret sig i kraft af deres ranglisteplacering pr.  2013, tolv spillere havde spillet sig gennem kvalifikationen (Q), mens otte spillere havde modtaget et wildcard (WC).

Resultater

Ottendedelsfinaler, kvartfinaler, semifinaler og finale

Første til tredje runde

Se også 
 French Open 2013 (herresingle)
 French Open 2013 (herredouble)
 French Open 2013 (damedouble)
 French Open 2013 (mixed double)

Kilder / eksterne henvisninger 
 French Open    

Damesingle 2013
2013
Mjölby kommun

Mjölby kommune ligger i det svenske län Östergötlands län. Kommunens administration ligger i byen Mjölby. Mjölby kommun blev dannet i 1971 ved at byerne Mjölby og Skänninge blev lagt sammen med Vifolka og dele af Boberg og Folkunga.

Byer
Mjölby kommune har syv byer.
I tabellen opgives antal indbyggere per 31. december 2005.

Eksterne kilder og henvisninger

 Mjölby kommunes officielle hjemmeside

Kommuner i Östergötlands län
Mjölby

Mjölby er en svensk by som ligger i Östergötlands län i Östergötland. Den er administrationsby i Mjölby kommune og i år 2010 havde byen 12.245 indbyggere.

Mjølby fik bystatus i 1920, men der har boet mennesker der siden jernalderen. Elven Svartån, som løber gennem byen, har mange vandfald som har været udnyttet til mølledrift, og som også har givet byen dens navn.

Trafik 
Motorvejen E4 passerer Mjölby.
 
Jernbanen har fra 1870'erne haft stor betydning for byen. Mjölby er, og har længe været, et jernbaneknudepunkt. Stationen sammenbinder jernbanelinjen Södra stambanan med en jernbane til Motala, Hallsberg og Örebro. Også Östgötatrafikkens pendlertog passerer Mjölby på sin strækning Norrköping-Jönköping. April 2013 blev der pendlertrafik til Skänninge og Motala.

Eksterne kilder/henvisninger 

Byer i Östergötlands län
Kejser Richu af Japan

var den 17. kejser af Japan, efter den traditionelle liste over kejsere.

Der findes ingen pålidelig datering omkring denne kejsers liv og regeringstid, men i følge japansk tradition regerede han fra år 400 til 405.

Overleveret levnedsbeskrivelse 

Det menes, at Richū regerede landet i begyndelsen af det 5. århundrede, men der savnes konkret viden om ham, og der er ikke fundet kildemateriale, som kan kaste yderligere lys over hans regeringstid.

I følge beretningerne i Nihonshoki og Kojiki, var Richū den ældste søn af kejser Nintoku og fyrstinde Iwa.

De fleste historikere er enige om, at Richū i sin regeringstid ikke blev tituleret som tennō, fordi denne titel først blev anvendt om kejser Tenmu og kejserinde Jitō. I stedet blev han formentlig tituleret Sumeramikoto eller Amenoshita Shiroshimesu Ōkimi (治天下大王), der betyder "den store konge, som regerer over alle under himlen." Et alternativt bud går på, at Richū blev omtalt som "Storkongen af Yamato."(ヤマト大王/大君).

Visse historikere identificerer ham som den kong San, der optræder i Bogen om Song. Kong San sendte budbringere til Liu Song dynastiet i 421 og i 425. At disse begivenheder ligger mere end 15 år efter hans ofiicielle dødstidspunkt, er med til at illustrere usikkerheden i periodens tidsangivelser.

Richū bukkede under for sygdom i sit sjette regeringsår. Hans grav menes at være i Kawachi provinsen, i det nuværende Osaka præfektur. Han blev efterfulgt af sin yngre bror Hanzei. Ingen af hans sønner kom til at regere, men to af hans børnebørn fik kejsertitlen, Kejser Kenzō og Kejser Ninken.

Den præcise placering af Richūs gravsted kendes ikke. Kejseren æres ved en Shinto helligdom (misasagi) i Sakai ved Osaka. Det kejserlige hofmarskallat omtaler dette sted som Richūs mausoleum. Det officielle navn er Mozu no mimihara no minami no misasagi. Det omtales også som Kami Ishizu Misanzai  kofun (上石津ミサンザイ古墳).

Ægtefæller og børn 
1. hustru: Kurohime (黒媛), datter af Katsuragi no Ashita no Sukune (葛城葦田宿禰)

 Prins Iwasaka no itinohe no Oshiha (磐坂市辺押磐皇子), far til Kejser Kenzō og Kejser Ninken

 Prins Mima (御馬皇子)
 Prinsesse Aomi no Himemiko (青海皇女)

2. hustru: Kusaka no Hatabi no Himemiko (草香幡梭皇女), datter af Kejser Ōjin
 Prinsesse Nakashi no Himemiko (中磯皇女), blev gift med Ookusaka

Futohime no Iratsume (太姫郎姫), datter af Funashiwake (鯽魚磯別王)

Takatsuru no Iratsume (高鶴郎姫), søster til Futohime

Litteratur 
 Aston, William George. (1896). Nihongi: Chronicles of Japan from the Earliest Times to A.D. 697. London: Kegan Paul, Trench, Trubner. OCLC 448337491
 Brown, Delmer M. and Ichirō Ishida, eds. (1979). Gukanshō: The Future and the Past. Berkeley: University of California Press. ; ; OCLC 251325323
 Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
 Titsingh, Isaac. (1834). Nihon Odai Ichiran ou, Annales des empereurs du Japon. Paris: Royal Asiatic Society, Oriental Translation Fund of Great Britain and Ireland. OCLC 5850691
 Varley, H. Paul. (1980). Jinnō Shōtōki: A Chronicle of Gods and Sovereigns. New York: Columbia University Press. ; ; OCLC 59145842

Noter 

Richu af Japan, Kejser
Landskabsgartneri

Ved landskabsgartneri forstod man indtil begyndelsen af 1900-tallet havekunst i landskabelig stil, den såkaldte
engelske havestil,
der afløste den franske havestil og til
dels endnu omkring 1920 var den fremherskende i større anlæg.

Landskabsgartner 
Landskabsgartner benævntes navnlig tidligere den
gartner, hvis beskæftigelse bestod i at planlægge
haveanlæg og lede udførelsen deraf, i modsætning
til anlægsgartneren, der - i den periode hvor denne skelnen var i anvendelse - havde med det praktiske arbejde ved et haveanlæg at gøre.
Betegnelsen landskabsgartner hidrører fra 1700-tallets England og er dannet som
en for datiden naturlig analogi med "landskabsmaler".
Ordet holdt sig hele 1800-tallet igennem
og er først i de senere år - dvs. begyndelsen af 1900-tallet - og navnlig i Tyskland blevet fortrængt af betegnelsen havearkitekt - i Danmark introduceret af Erik Erstad-Jørgensen - og denne betegnelse igen 1968 erstattet af landskabsarkitekt som fagbetegnelse.

Da den samme gartner i reglen beskæftiger sig
med planlæggelsen såvel af landskabelige som af
arkitektoniske haver, dækker begge ordene
egentlig kun en del af virksomheden, og begge er
derfor sprogligt ufyldestgørende. Udtrykket
havearkitekt har dog den fordel, at der i selve
ordet ligger en tilkendegivelse af, at den
planlæggende gartners stilling overfor ejer og
anlægsgartner er som arkitektens henholdsvis overfor
bygherre og håndværket. Andre sprog har lige
så lidt som de nordiske kunnet finde en passende
fællesbetegnelse. Tyskerne har forsøgt med
Gartenkünstler, Gartentechniker, Garteningeniør,
medens man på fransk i sin forlegenhed endog
anvender en så søgt betegnelse som
architectepaysagiste.

Der har gennem tiden været anvendt forskellige betegnelser for den beskæftigelse der i snævrere eller videre forstand har "haven" som sit emne eller område - til nytte eller pryd: humlemester, urtegårdsmand, podemester, gartner, landskabsgartner, anlægsgartner, havearkitekt, landskabsarkitekt.

Se også 
 Danmarks havebrug

Kilder 
  af handelsgartner i København Johan Pauli Fløystrup (1855-1929)
 "Landskabsgartner" i Nordisk illustreret Havebrugsleksikon] bind 2, side 76 af handelsgartner og landskabsarkitekt G.N. Brandt

Noter 

Havekunst
Stillingsbetegnelser
Salmonsens
Nordisk illustreret Havebrugsleksikon
Range Rover

Range Rover er en serie af luksuriøse offroadere, udviklet af Land Rover i 1960'erne og første gang introduceret i 1970.

Modellen er udstyret med permanent firehjulstræk, skruefjedre og en benzinmotor med 8 cylindre eller dieselmotor med 6 eller 8 cylindre.

Range Rover's konkurrenter er bl.a. Audi Q7, Mercedes-Benz M-klasse, Porsche Cayenne og Volkswagen Touareg.

Billeder

Se også 
 Range Rover Evoque
 Range Rover Sport

Eksterne henvisninger 

 Officielt websted

Land Rover-modeller
Luksusbiler
Offroadere
Biler introduceret i 1970
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Carsten Andersen (bankdirektør)

Carsten Andersen (15. august 1945 i Kolding – 25. maj 2013 på Hospice Sønderjylland) var en dansk bankdirektør.

Carsten Andersen voksede op i Vejle, hvor han blev student fra Vejle Gymnasium 1964. Dernæst læste han økonomi på Aarhus Universitet og blev cand.oecon. i 1972. Han blev ansat som direktionssekretær ved Pedershaab Maskinfabrik i Brønderslev og blev 1976 økonomidirektør i Sydbank, hvor han 1978 fik sæde i direktionen.

1982 blev Andersen administrerende direktør for Sydbank, hvilket han var indtil 2010. I denne egenskab styrede han banken gennem bankkrisen i 1990'erne ved at fusionere med Varde Bank og Aktivbanken. I de sidste år var han først formand for Aarhus Lokalbank og siden formand for fusionen mellem Vestjysk Bank og Aarhus Lokalbank. Finansminister Bjarne Corydon (S) har sagt om Carsten Andersen: "Vi skylder Carsten Andersen stor tak. Hans karriere kalder på stor anerkendelse, senest med hans utrættelige indsats for at bringe først Aarhus Lokalbank og dernæst Vestjysk Bank gennem krisen."

Andersen led af kræft de sidste ti år af sit liv, hvilket han åbenhjertigt talte om i flere interview.

21. april 2010 var han blevet Ridder af Dannebrog.

Kilder 
 "Carsten Andersen er død", Borsen.dk, 27. maj 2013.

Bankdirektører fra Danmark
Riddere af Dannebrog
Danskere i 1900-tallet
Danskere i 2000-tallet
Økonomer fra Danmark
Personer i Kraks Blå Bog (afdøde)
Personer fra Kolding
Personer døde af kræft
Tekstilservice

Tekstilservice er en betalingsservice, der består af vedligehold, vask eller udlejning af tekstiler.

Denne service er som oftest for virksomheder eller institutioner, og  lavet af et eksternt firma. For kunden er det en af fordel at bruge Tekstilservice, f.eks. hvor  der er stor udskiftning af medarbejdere;  da  skal man ikke købe tøj til de nye medarbejdere, men i stedet bare ombytte det lejede tøj. 

Virksomheder der opererer på dette marked er typisk også involveret i andre typer af facilityopgaver, såsom måtteservice, hygiejneartikler til toiletter. En af de firmaer som har den største markedsandel på det dansk marked er Berendsen Textil Service.

Tekstilservicevirksomheder
Tekstilpleje
Tekstilfag
Parliament Square

Parliament Square er et torv eller en plads nordvest for Palace of Westminster i City of Westminster i England.

Turistattraktion 
Pladsen er en af Londons store turistattraktioner. Torvet er omgivet af magtfulde symboler på den britiske stat. Derfor er der ofte demonstrationer på pladsen.

Omgivelser 
Parliament Square er omgivet af nogle af statens vigtigste institutioner:
 Den udøvende magt ligger mod nord. Whitehall og Downing Street er hjemsted for ministerier og styrelser.
 Den dømmende magt ligger mod vest. Middlesex Guildhall er hjemsted for den britiske højesteret og Statsrådets Retsudvalg.
 Den symbolske magt ligger med syd. Den kongelige kronings-, bryllups- og begravelseskirke Westminster Abbey repræsenterer kongemagten og den engelske kirke.
 Den lovgivende magt ligger mod øst. Palace of Westminster er hjemsted for det britiske parlament med Overhuset og Underhuset.

Eksterne henvisninger 

Torve og pladser i Storbritannien
Veje i London
City of Westminster
Nasiræer

Nasiræer (hebr. nazir, "viet"), kaldtes hos
israelitterne den der levede i hellig vielse,
unddraget det almindelige livs profanation, vanhelligelse. Det skete
ved, at vedkommende omhyggeligt undgik alt,
som tilhørte urenhedens sfære, for eksempel lig,
men også ved, at håret ikke hæmmedes i sin
fri vækst gennem klipning, og ved afholdelse
fra vinen, som ikke hørte med i den oprindelige
israelitiske verden.

En nasiræer fik gennem sin
vielse særlige kræfter som det ses hos
gudsmanden Samuel og hos Samson. Man kunne
påtage sig nasiræerløftet for en begrænset tid, så
at man en tid levede i vielsen, i reglen med
et særligt formål. Den afsluttede med et
offer ( ). I den senere jødedoms tid var
denne skik ret almindelig; den bevidnes i Det Ny Testamente
( ff ), og en mishnatraktat,
nazir, handler derom.

Kilde 
  af professor Johannes Pedersen

Referencer

Eksterne henvisninger 
 "nasiræer" hos Ordnet.dk/ddo
 

Jødedom
Bibelen
Salmonsens
Gi' os Christiania tilbage - I Danmark er jeg født remixed

Gi' os Christiania tilbage - I Danmark er jeg født remixed er remix af sangene på albummet I Danmark er jeg født som er lavet af  Natasja Saad og remixerne der optræder på pladen var samarbejdspartnere igennem Natasjas karriere, men der er også blevet plads til nogle nye talenter på scenen herhjemme. Megen diskussion, mange følelser, mange e-mails og telefonopringninger, præstationsangst, benovelse og ikke mindst tid er lagt i denne plade. Grundpræmissen for hele projektet har været at gøre det ”I Natasjas ånd”. Alle har arbejdet gratis og Alt overskud for salg af pladen går til Fonden Fristaden Christiania, til frikøb og herunder vedligehold af Christiania, fordi Christiania havde en stor plads i Natasjas hjerte.

Spor 

Album fra 2013
Natasja-album
Hugo Wendler Pedersen

Hugo Wendler Pedersen (født 29. maj 1938 i København) er en dansk forhenværende højesteretsdommer.

Hugo Wendler Pedersen er student fra Skt. Jørgens Gymnasium 1957 og er uddannet cand.jur. fra Københavns Universitet 1965 og arbejdede i ti år i Justitsministeriet. I 1975 blev han den første formand for Forbrugerklagenævnet, og han etablerede det system, der banede vej for forskellige brancheankenævn. I 1980 blev han dommer i Vestre Landsret efterfulgt af udnævnelsen til højesteretsdommer 1990. I 2008 forlod han embedet i utide, da begrænsningen af dommeres bijob ville hindre ham i at fortsatte sit kommissionsarbejde.

I 1998 var han blevet formand for det udvalg, som uformelt har fået hans navn: Wendler Pedersen-udvalget (egl. Udvalget vedrørende Politiets og Forsvarets Efterretningstjenester).

Wendler Pedersen er formand for Realkreditankenævnet og har været formand for Dommerudnævnelsesrådet, Advokatnævnet og Registerrådet/Datarådet fra 1991 til 2004. Voldgiftsdommer fra 1994 i Voldgiftsnævnet for Bygge- og Anlægsvirksomhed, (formand for Præsidiet 2003-2007). Han er ikke dekoreret og må altså have afslået af modtage Dannebrogordenen.

Han har siden 4. februar 1961 været gift med billedkunstneren Anna-Lise Wendler Pedersen (født 9. marts 1937 i Bagsværd).

Kilder 
 "Om at øve ret både her og der", B.dk, 27. maj 2013.

Personer i Kraks Blå Bog
Landsdommere fra Danmark
Højesteretsdommere fra Danmark
Danskere i 1900-tallet
Danskere i 2000-tallet
Personer fra København
Embedsmænd fra Danmark